**Ministru kabineta sēdes protokollēmuma projekta „Par Ministru kabineta 2015. gada 24. marta sēdes protokollēmumā (prot. Nr.16 18.§) “Par Ministru kabineta 2014.gada 10.novembra sēdes protokollēmuma (prot. Nr.61 29.§) "Informatīvais ziņojums "Par iespējām palielināt ieņēmumus"" 2.2.apakšpunktā dotā uzdevuma izpildi” dotā uzdevuma aktualitāti” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru prezidentes 2015. gada 25. jūlija rezolūcija Nr. 12/TA-890/8252.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Latvijas Republikas Ministru kabineta 2015. gada 24. marta sēdes protokollēmumā (prot. Nr.16 18.§) “Par Ministru kabineta 2014. gada 10. novembra sēdes protokollēmuma (prot. Nr.61 29.§) "Informatīvais ziņojums "Par iespējām palielināt ieņēmumus"" 2.2.apakšpunktā dotā uzdevuma izpildi” doto uzdevumu Finanšu ministrijai tika uzdots izstrādāt un finanšu ministram līdz 2015. gada 1. jūlijam iesniegt izskatīšanai Ministru kabinetā likumprojektu "Grozījumi Noziedzīgi iegūtu līdzekļu legalizācijas un terorisma finansēšanas novēršanas likumā", kas paredz informācijas apmaiņas procesa pilnveidošanu starp Noziedzīgi iegūtu līdzekļu legalizācijas novēršanas dienestu un Valsts ieņēmumu dienestu.Ievērojot to, ka, izstrādājot likumprojektu “Grozījumi Noziedzīgi iegūtu līdzekļu legalizācijas un terorisma finansēšanas novēršanas likumā", nebija panākta vienošanās starp Valsts ieņēmumu dienestu, Noziedzīgi iegūtu līdzekļu legalizācijas novēršanas dienestu u.c. iesaistītajam institūcijām par likumprojekta saturu, likumprojekts tika izskatīts Ministru Kabineta komitejas 2015.gada 18. maija sēdē. Izpildot Ministru Kabineta komitejas 2015.gada 18. maija sēdes protokola Nr.17 1.§. “Likumprojekts "Grozījumi Noziedzīgi iegūtu līdzekļu legalizācijas un terorisma finansēšanas novēršanas likumā"" 2.1.  apakšpunktā doto uzdevumu, Finanšu ministrija 2015. gada 25. maijā organizēja starpinstitūciju sanāksmi, kuras laikā vēlreiz tika pārrunātas iespējas realizēt likumprojektu. Sanāksmes laikā tika panākta vienošanās, ka Valsts ieņēmumu dienestam nepieciešamo informāciju ēnu ekonomikas apkarošanai nav iespējams iegūt ar Noziedzīgi iegūtu līdzekļu legalizācijas novēršanas dienesta starpniecību. Kā alternatīvs risinājums tiks izstrādāts likumprojekts “Grozījumi Kredītiestāžu likumā”, kas paredzēs kredītiestāžu pienākumu sniegt Valsts ieņēmumu dienestam to rīcībā esošo informāciju par Latvijas Republikas rezidentu kontu esamību un kontu atlikumiem, kā arī par aizdomīgiem darījumiem.Tādējādi Ministru kabineta 2015. gada 24. marta sēdes protokolā Nr.16 18.§ dotais uzdevums (Nr. 2015-UZD-863) ir zaudējis aktualitāti. |
| 3. | Projekta izstrādē iesaistītās institūcijas | Finanšu ministrija |
| 4. | Cita informācija | Nav. |

*Anotācijas II, III, IV, V, VI un VII sadaļa – protokollēmuma projekts šo jomu neskar.*

Finanšu ministra vietā

iekšlietu ministrs R. Kozlovskis

23.07.2015. 09:29

367

Inta Repše

Tālr. 67095490, inta.repse@fm.gov.lv